James Earl Jones

**James Earl Jones**, naixiu d'Arkabutla (Mississippi) o 17 de chinero de 1931 y muerto en Pawling (Nueva York) o 9 de setiembre de 2024, estió un actor de cine y de teatro y actor de voz estausunidense. Yera fillo d'o tamién actor Robert Earl Jones.

Actor destacau d'o cine estausunidense, estando considerau por muitos (por eixemplo, Alec Baldwin) como "un d'os millors actors d'a historia estausunidense", estió un d'os pioneros d'a presencia en o mundo d'o cine estausunidense d'actors afroamericanos, superando amás a tartamequera que padeixeba dende nino. 

Mientres a suya labor interpretativa recibió cuantos premios y nominacions, en destacando una nominación a l'Oscar a lo Millor Actor en a suya 43<sup>ena</sup> edición y un Premio Oscar Honorario en a suya 64<sup>ena</sup> edición, chunto con Dick Smith y Oprah Winfrey. Tamién ganó un Globo d'Oro a la Estrela Emerchent Masculina en a suya 28<sup>ena</sup> edición. Antiparte, ha estau un d'os pocos actors en conseguir lo que en l'argot d'o mundo cinematografico se conoix como EGOT, ye decir, un Premio Emmy (E), un Premio Grammy (G), un Premio Oscar (O) y un Premio Tony (T).

A carrera de James Earl Jones en o mundo d'o cine escomencipió en *[[Dr. Strangelove or: How I Learned to Stop Worrying and Love the Bomb]]* (1960, Stanley Kubrick), a on interpretaba un papel menor, o *tenient Lothar Zogg*, destacando en a suya carrera como actor as suyas interpretacions en cinta como *[[The Man (cinta de 1972)|The Man]] ([[1972]], [[Joseph Sargent]]), *Conan the Barbarian (1982, *[[Conan the Barbarian]]), *Claudine (1974, John Berry), *[[Matewan]]* (1987, John Sayles), *[[Coming to America]]* (1988, John Landis), *[[Field of Dreams]]* (1989, Phil Alden Robinson), *[[The Hunt for Red October (cinta)|The Hunt for Red October]]* (1990, John McTiernan), *[[Sneakers (cinta de 1992)|Sneakers]]* (1992, Phil Alden Robinson), *[[The Sandlot]]* (1993, David Mickey Evans), u *[[Cry, the Beloved Country (cinta de 1995)|Cry, the Beloved Country]]* (1995, Darrell Roodt). Como actor de voz, amás d'en *[[The Lion King]]* (Roger Allers y Rob Minkoff), estió bien conoixida la suya voz como *[[Darth Vader]]* en a franquicia cinematografica *[[Star Wars (franquicia)|Star Wars]]* en *[[Star Wars Episode IV: A New Hope]]* (1977, George Lucas), *[[Star Wars Episode V: The Empire Strikes Back]]* (1980, Irvin Kershner), *[[Star Wars Episode VI: Return Of The Jedi]]* (1983, Richard Marquand), *[[Star Wars Episode III: Revenge Of The Sith]]* (2005, George Lucas) y *[[Star Wars Episode IX: The Rise of Skywalker]]* (2019, J. J. Abrams).

## Premios
James Earl Jones fue nominau en 1970 a o Premio Oscar a o Millor Actor por o suyo papel en a cinta *[[The Great White Hope (cinta)|The Great White Hope]]*, dirichida por Martin Ritt, treballo por o cual recibió tamién un Globo d'Oro a la Estrela Emerchent Masculina en a suya 28<sup>ena</sup> edición, y en 2011 estió galardonau con o Premio Oscar Honorifico por a suya trachectoria cinematografica, entre d'atros premios cinematograficos.

Por a suya actividat teatral, en l'anyo 1985 fue incluyiu en l*'[[American Theater Hall of Fame]]*, ye decir, lo *Salón d'a Fama d'o Teatro Estausunidense*. Fuera de l'ambito de premios concedius vinclaus a una interpretación concreta, en 1992 recibió tamién a *[[National Medal of Arts]]* concedida por o Congreso d'os Estaus Unius y en 2002 un Premio Kennedy.

## Referencias

## Se veiga tamién
* Cintas interpretadas por James Earl Jones.

## Vinclos externos

*  James Earl Jones en Internet Movie Database.